વિશ્ર્વભરના દેશો આપદા વખતે સહાય માટે એક જ સાદે બેઠા થાય છે. અત્યાર સુધીમાં યુરોપિયન યુનિયન સૌથી વધુ ૯૧.૭૮ બિલયિન ડૉલરની આપદા સહાય કરી માનવતાના આ કાર્યમાં મોખરે છે, બાદમાં યુનાઈટેડ સ્ટેટ્સ ૩૧.૦૮ બિલિયન ડૉલર, યુનાઈટેડ કિંગડમ્ ૧૮.૭૦ બિલિયન ડૉલર અને જર્મની ૧૭.૭૮ બિલિયન ડૉલરની સહાય સાથે અગ્ર હરોળમાં છે. નોર્વેના કરદાતાઓએ ૮૯૯ મિલિયન ડૉલર માનવતાની સહાય માટે ફાળવ્યા છે, જે તેમની રાષ્ટ્રીય આવકના ૦.૧૮ ટકા જેટલી રકમ છે. વિવિધ દેશોએ ફાળવેલી આ રકમ એ માત્ર રકમ નથી, આ રકમોથી અનેક લોકોના જીવ બચે છે.